Na temelju čl. 9. stavak 3. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19 , 57/22 i 101/23) i čl. 57. Statuta Općine Kloštar Ivanić (Glasnik Zagrebačke županije broj 13/21) Općinska načelnica Općine Kloštar Ivanić dana 19.08.2025. godine predlaže

 O D L U K U

 o ustrojavanju trinaeste i četrnaeste odgojne skupine redovnog programa pri

 Dječjem vrtiću Proljeće, Naftaplinska 23/a

 I.

Upravno vijeće Dječjeg vrtića Proljeće Kloštar Ivanić uputilo je dana 13.08.2025. godine zahtjev za ustrojavanjem trinaeste i četrnaeste vrtićke skupine pri Dječjem vrtiću Proljeće, Naftaplinska 23/a a kako bi se zadovoljile potrebe za upisom djece uz poštivanje propisanog Državno pedagoškog standarda ( „Narodne novine“ broj 63/2008, 90/2010).

 II.

Općinsko vijeće odlučuje da se u svrhu smještaja sve djece u vrtić i usklađenja sa odredbama Državnog pedagoškog standarda predškolskog odgoja i naobrazbe skupine pri Dječjem vrtiću Proljeće, Naftaplinska 23/a, 10312 Kloštar Ivanić, ustroji trinaesta i četrnaesta odgojna skupina redovnog programa.

 III.

Odluka stupa na snagu danom donošenja, a objavit će se u „Glasniku Zagrebačke županije“.

KLASA: 601-01/25-01/0004

URBROJ: 238-14-02-25-1

Kloštar Ivanić, 19.08.2025.

  REPUBLIKA HRVATSKA

 ZAGREBAČKA ŽUPANIJA

 OPĆINA KLOŠTAR IVANIĆ

 OPĆINSKA NAČELNICA

 NAČELNICA:

 Jasenka Haleuš